ร้านแกงกะหรี่ญี่ปุ่นร้านนี้มีชื่อเสียงเรื่องปริมาณอาหารใหญ่เยอะสะใจ ใครเป็นสายกินไซส์ยักษ์รับรองถูกใจแน่ๆ  แต่สำหรับคนที่ไม่ไหวจริงๆ ทางร้านมีขนาดปกติไว้บริการด้วยค่ะ หรืออยากทานสนุกๆเฮฮากับเพื่อนฝูงก็สามารถสั่งขนาดใหญ่ยักษ์มาแบ่งกันทานได้

สำหรับสาขาที่ rest area ไม่เหมาะกับนั่งเป็นกลุ่มใหญ่ๆเพราะสถานที่เล็ก แถมที่นั่งส่วนใหญ่ทำเป็นแบบเคาน์เตอร์หันหน้าติดกำแพงกะครัว เหมาะกับนั่งทางคนเดียว หรือถ้ามาเป็นกลุ่มสามสี่คนจะมีโต๊ะใหญ่อยู่กลางร้าน นั่งโต๊ะนึงสามคนกำลังดี

เมนูอาหารเป็นแกงกะหรี่ญี่ปุ่นหน้าต่างๆ เช่น ทงคัตสึ แฮมเบอร์กเนื้อ โคโรเกะ กุ้งชุบแป้งทอด มีแยกน้ำที่ทำจากเนื้อกับหมูให้ด้วย ใครไม่ทานเนื้อแจ้งทางร้านได้ค่ะ   

อาหารทานเล่นมีทาโกะยากิ เกี๊ยวซ่า ยำสาหร่าย สลัดมันฝรั่ง แถมมีซุปมิโซะฟรีบริการตัวเองด้วย  

มาถึงรสชาติแกงกะหรี่เราว่าจืดไป ไม่เผ็ดร้อนเท่าไหร่ รสชาติแบบเด็กทานอร่อย ผู้ใหญ่ต้องหาทางปรุงเพิ่มเอง ที่ร้านมีพริกไทยกับพริกป่นให้ (แต่เราว่ามันไม่เข้าเนื้อแกง) พอช่วยได้บ้างเรื่องความเผ็ดร้อน ส่วนปริมาณไม่ต้องพูดถึง เยอะที่ข้าว  น้ำแกงราดมาแค่ข้างหน้า พอคำท้ายๆ จะได้กินแต่ข้าวเปล่าๆ น้ำแกงหายเกลี้ยง ส่วนที่อร่อยที่สุดน่าจะเป็นผักดองสีแดงๆในโหลที่ให้มาแบบสะใจมาก ตักทานเปล่าๆยังอร่อย 

สรุปคือพอทานได้ เหมาะกับหิวโซมากๆๆๆๆ ค่อยมาทาน อ้อ พนง.ร้านมีสองคนทำทุกอย่าง อาจบริการช้าหน่อยแต่ไม่ถึงกับทำให้หงุดหงิด